cyanic-selkie/wikianc huggingface dataset:
মার্টিন ডনেলি
মার্টিন প্যাটারসন ডনেলি (Martin Donnelly; জন্ম: ১৭ অক্টোবর, ১৯১৭ - মৃত্যু: ২২ অক্টোবর, ১৯৯৯) নরুয়াগিয়ায় জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ থেকে ১৯৪৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ক্যান্টারবারি দলের প্রতিনিধিত্ব করেছেন। ইংরেজ কাউন্টি ক্রিকেটে ওয়ারউইকশায়ার, মিডলসেক্স, মেরিলেবোন ও অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ‘স্কুইব’ ডাকনামে পরিচিত মার্টিন ডনেলি।
শৈশবকাল
নিউজিল্যান্ডের নরুয়াগিয়ায় মার্টিন ডনেলির জন্ম। ডনেলির যমজ ভ্রাতা মরিস স্পেনিশ ফ্লুয়ে আক্রান্ত হয়ে ১৯১৮ সালে মারা যান। ডনেলির মাতৃসম্পর্কীয় প্রপিতামহ উইলিয়াম বাটলার ব্রিটিশ সেনাবাহিনীর ২০তম পদাতিক রেজিম্যান্টের প্রথিতযশা সৈনিক ছিলেন। পরবর্তীকালে রেজিম্যান্টটি ল্যাঙ্কাশায়ার ফাসিলিয়ার্স নামে পরিচিত হয় ও ১৮৪৭ সালে রয়্যাল নিউজিল্যান্ড ফেন্সিবল কোরের অংশ হিসেবে নিউজিল্যান্ডের হোউইকে অবস্থান করেন।
মার্টিন ডনেলি’র ক্রীড়া প্রতিভা বেশ দ্রুত বিকশিত হয়। ব্যাটিং ও ফিল্ডিংয়ের দক্ষতার কারণে ডনেলি দ্রুত পরিচিতি পান। পাশাপাশি রাগবি ইউনিয়নেও তাঁর ভালোমানের ক্রীড়ানৈপুণ্য ফুঁটে ওঠে। নিউ প্লাইমাউথ বয়েজ হাউ স্কুলে অধ্যয়নকালে তারানাকি দলের সদস্যরূপে জানুয়ারি, ১৯৩৬ সালে সফরকারী এমসিসি দলের বিপক্ষে ৪৯ রান তুলেন। ফলশ্রুতিতে, জানুয়ারি, ১৯৩৬ সালে ওয়েলিংটনের পক্ষে প্রথম-শ্রেণীর ক্রিকেটে অভিষেক হয় তাঁর। প্লাঙ্কেট শীল্ডে অকল্যান্ডের বিপক্ষে অনুষ্ঠিত ঐ খেলায় তিনি ২২ ও ৩৮ রান তুলেছিলেন।
টেস্ট ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণের সুযোগ পেয়েছিলেন তিনি। ২৬ জুন, ১৯৩৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে তাঁর। নিউজিল্যান্ডের ২৮তম টেস্ট ক্রিকেটার হিসেবে অংশ নিয়েছিলেন মার্টিন ডনেলি।
মাত্র ১৯ বছর বয়সে মার্টিন ডনেলিকে দল নির্বাচকমণ্ডলী বিস্ময়করভাবে ইংল্যান্ড গমনের উদ্দেশ্যে নিউজিল্যান্ড দলে অন্তর্ভুক্ত করা হয়। তখন তিনি মাত্র একটি প্রথম-শ্রেণীর খেলায় অংশ নিয়েছিলেন। প্রস্তুতিমূলক খেলায় নিজেকে আরও বিকশিত করতে সক্ষম হন। ফলশ্রুতিতে, দল নির্বাচকমণ্ডলী লর্ডসের প্রথম টেস্টে তাঁকে খেলতে নামায়। অভিষেক টেস্টটিতে শূন্য ও ২১ রান তুলেছিলেন। তাসত্ত্বেও, পরবর্তী দুই টেস্টে তাঁকে দলে রাখা হয়। ঐ খেলাগুলোয় তিনি ৪ ও ৩৭ এবং ৫৮ ও ০ রান করেন।
বিশ্বযুদ্ধে অংশগ্রহণ
নিউজিল্যান্ডে ফিরে ১৯৩৮ সালে ক্রাইস্টচার্চে চলে যান। ১৯৩৮ সালে ক্যান্টারবারি বিশ্ববিদ্যালয়ে ভর্তি হন ও ক্যান্টারবারির পক্ষে খেলতে থাকেন। সেখানে থাকাকালে ১৯৩৯ সালের প্লাঙ্কেট শীল্ডের সেরা ব্যাটসম্যান হিসেবে মনোনীত হন ও রেডপাথ কাপ ট্রফি লাভ করেন। এছাড়াও, ক্যান্টারবারি বিশ্ববিদ্যালয়, ক্যান্টারবারি প্রাদেশিক পঞ্চদশ ও নিউজিল্যান্ড বিশ্ববিদ্যালয়ের পক্ষে রাগবি খেলায় অংশ নেন।
স্নাতক ডিগ্রী সম্পন্ন করে মার্টিন ডনেলি ওয়েলিংটনে ফিরে আসেন। তবে, ১৯৪০ সালে নিউজিল্যান্ড সেনাবাহিনীর তালিকাভূক্ত হবার পূর্বে আর একটিমাত্র প্রথম-শ্রেণীর খেলায় অংশগ্রহণ করার সুযোগ পেয়েছিলেন। ১৯৪১ সালে কমিশন্ডপ্রাপ্ত হন। দ্বিতীয় বিশ্বযুদ্ধে উত্তর আফ্রিকা ও ইতালিতে ট্যাঙ্ক কমান্ডারের দায়িত্ব পালন করেন। এরপর মেজর পদবীপ্রাপ্ত হন। কায়রো অবস্থানকালে প্রাচীনকালের বহু ধরনের নম্বরযুক্ত ক্যাপ ক্রয় করেন। যুদ্ধ পরবর্তীকালে ক্রিকেট খেলায় অংশগ্রহণকালে ঐ ক্যাপটি পরিধান করতেন।
যুদ্ধ শেষ হবার পর মার্টিন ডনেলি ডমিনিয়ন দলের সদস্যরূপে ১৯৪৫ সালে লর্ডসে ইংরেজ একাদশের বিপক্ষে প্রতিদ্বন্দ্বিতায় অবতীর্ণ হন। ছয় ছক্কা সহযোগে ১৩৩ রান তুলেন। তন্মধ্যে, একটি ছক্কা প্যাভিলিয়নের ছাদের ওপর দিয়ে চলে যায়। এরপর অক্সফোর্ডের ওরচেস্টার কলেজে ইতিহাস বিষয়ে ভর্তি হন। ১৯৪৬ সালে অক্সফোর্ড বিশ্ববিদ্যালয়ের পক্ষে ক্রিকেট খেলেন ও ছয়টি সেঞ্চুরি হাঁকান। ১৯৪৭ সালে দলের অধিনায়ক মনোনীত হন।
প্রত্যেক বছরই অক্সফোর্ড দলের ব্যাটিং গড়ে শীর্ষস্থানে ছিলেন ও বিশ্বের সেরা বামহাতি ব্যাটসম্যানের স্বীকৃতি পান। ফলশ্রুতিতে, ১৯৪৮ সালে উইজডেনের বিবেচনায় অন্যতম বর্ষসেরা ক্রিকেটাররূপে বিবেচিত হন।
কাউন্টি ক্রিকেট
thumb|300px|right|১৯৫৬ সালের সংগৃহীত স্থিরচিত্রে মার্টিন ডনেলি অক্সফোর্ড থেকে স্নাতক ডিগ্রী সম্পন্ন করার পর মার্টিন ডনেলি ওয়ারউইকশায়ারের পাশাপাশি কোর্টাল্ডসে কাজ করার কথা ঘোষণা করেন। ১৯৪৮ সালে মিডলসেক্সের বিপক্ষে খেলাকালীন বামহাতি স্পিনার জ্যাক ইয়ংয়ের বলে বোল্ড হন। বলটি স্ট্যাম্পের উল্টো দিক থেকে তার পায়ে বাউন্স খেয়ে মাথার উপর দিয়ে স্ট্যাম্পে আঘাত হেনে বেইল ফেলে দেয়।
আক্রমণধর্মী খেলা উপহার দিয়ে দর্শকদের মনোরঞ্জনের ধারা অব্যাহত রাখেন। তন্মধ্যে, সাবেক বিশ্বসেরা খেলোয়াড় সি বি ফ্রাই অন্যতম। তিনি বিশ্বাস করতেন যে, মার্টিন ডনেলি তার দেখা বিশ্বের সেরা বামহাতি ব্যাটসম্যান। এ পর্যায়ে ১৯৪৯ সালে নিউজিল্যান্ড দলের সদস্যরূপে ইংল্যান্ড সফরের জন্যে তাকে মনোনীত করা হয়। সেখানেও তিনি তার ক্রীড়াশৈলী প্রদর্শন করেন দূর্দান্তভাবে।
টেস্ট সিরিজে ৭৭.০০ গড়ে ৪৬২ রান তুলেন। দুই টেস্টের সিরিজটিতে তার ইনিংস প্রতি সংগ্রহ ছিল ৬৪, ২০৬, ৭৫ ও ৮০। তন্মধ্যে, লর্ডসে তার করা ২০৬ রান যে-কোন নিউজিল্যান্ডীয় ব্যাটসম্যানদের মধ্যে প্রথম দ্বি-শতক রানের ইনিংস ছিল। পরবর্তীকালে ১৯৫৫-৫৬ মৌসুমে দিল্লির ফিরোজ শাহ কোটলা মাঠে স্বাগতিক ভারতের বিপক্ষে বার্ট সাটক্লিফ অপরাজিত ২৩০ রান তুলে রেকর্ডটিকে নিজের করে নেন। উভয় টেস্টই ড্রয়ে পরিণত হয়েছিল।
১৯৪৯ সালের সিরিজের মাধ্যমেই মার্টিন ডনেলি’র টেস্ট খেলোয়াড়ী জীবনের সমাপ্তি ঘটে। সর্বমোট সাতটিমাত্র টেস্টে অংশ নেন। সবগুলোরই প্রতিপক্ষ ছিল ইংরেজ দল। ৫২.৯০ গড়ে ৫৮২ রান তুলেছিলেন তিনি।
খেলার ধরন
খাঁটো আকৃতির দৈহিক গড়নের অধিকারী ছিলেন তিনি। সেজন্যে ‘স্কুইব’ ডাকনামে ভূষিত হয়েছিলেন। পার্সি চ্যাপম্যানের সাথে মাত্র দুইজন ক্রিকেটারের একজনরূপে লর্ডসে অনুষ্ঠিত তিনটি ধ্রুপদী খেলায় সেঞ্চুরি করেছিলেন। ১৯৪৯ সালে টেস্টে নিউজিল্যান্ডের পক্ষে ২০৬, ১৯৪৭ সালে জেন্টলম্যানের সদস্যরূপে প্লেয়ার্সের বিপক্ষে ১৬২ ও ১৯৪৬ সালে অক্সফোর্ডের সদস্য হিসেবে বিশ্ববিদ্যালয়ের খেলায় কেমব্রিজের বিপক্ষে ১৪২ রান তুলেছিলেন।
ব্যক্তিগত জীবন
সমগ্র খেলোয়াড়ী জীবনে ১৩১টি প্রথম-শ্রেণীর খেলায় অংশ নিয়েছিলেন মার্টিন ডনেলি। তন্মধ্যে, নিউজিল্যান্ডের মাটিতে খেলেছেন মাত্র ১৩টি। মাত্র ৭টি টেস্ট খেলায় অংশ নিলেও কোনটিই স্বদেশে খেলেননি তিনি। তাসত্ত্বেও, ১৯৯০ সালে নিউজিল্যান্ড স্পোর্টস হল অব ফেমে তাকে অন্তর্ভুক্ত করা হয়।
ক্রিকেটের পাশাপাশি রাগবি খেলায় পারদর্শী ছিলেন তিনি। অক্সফোর্ড বিশ্ববিদ্যালয়ে থাকাকালীন দলের পক্ষে রাগবি খেলায় অংশ নিতেন। ফ্লাই হাফ অঞ্চলসহ সেন্টারে খেলতেন। ১৯৪৭ সালে ডাবলিনে ল্যান্সডোন রোডে আয়ারল্যান্ডের বিপক্ষে ইংরেজ দলের প্রতিনিধিত্ব করেছেন।
১৯৫০ সালে চারটি প্রথম-শ্রেণীর খেলায় অংশগ্রহণের পর কোর্টাল্ডস কর্তৃপক্ষ নববিবাহিত মার্টিন ডনেলিকে ব্যবস্থাপকের দায়িত্বভার অর্পণ করে সিডনিতে স্থানান্তরিত করে। এ পর্যায়ে ক্রিকেট খেলাকে দূরে রেখে মৎস্য শিকারে নিজেকে নিয়োজিত রাখতে স্বাচ্ছন্দ্যবোধ করতেন তিনি। ২২ অক্টোবর, ১৯৯৯ তারিখে ৮২ বছর বয়সে অস্ট্রেলিয়ার নিউ সাউথ ওয়েলসের সিডনিতে মার্টিন ডনেলি’র দেহাবসান ঘটে। মৃত্যুকালে স্ত্রী, তিন পুত্র ও এক কন্যা রেখে যান তিনি।
নিউ প্লাইমাউথ বয়েজ হাই স্কুলের চারটি ছাত্রাবাসের একটিরূপে তাঁর সম্মানার্থে ডনেলি হাউজ নামকরণ করা হয়।
অনু পেশোয়ারিয়া
অনু পেশোয়ারিয়া (জন্ম ৫ই সেপ্টেম্বর ১৯৬১) হলেন একজন ভারতীয় আমেরিকান ইউএস ইমিগ্রেশন আইনজীবী, লেখক, কর্মী এবং জনহিতৈষী যিনি বেশ কয়েকটি অলাভজনক সংস্থা প্রতিষ্ঠা করেছেন। তিনি মার্কিন যুক্তরাষ্ট্রের একজন উইম্বলডন টেনিস খেলোয়াড়। তাঁর আইনি কাজের মধ্যে আছে অভিবাসী অধিকার, গার্হস্থ্য সহিংসতা নিবারণ, মহিলাদের অধিকার এবং শিশুদের অধিকারের উপর দৃষ্টি নিবদ্ধ করা। তিনি মার্কিন যুক্তরাষ্ট্রের সুপ্রিম কোর্ট, ওয়াশিংটনের সুপ্রিম কোর্ট এবং ভারতের সুপ্রিম কোর্টে অভিবাসন আইন অনুশীলন করেছেন। তিনি ছিলেন ওয়াশিংটন ডিসিতে মার্কিন দূতাবাসে ভারত সরকার কর্তৃক নিযুক্ত প্রথম আইনী উপদেষ্টা। তিনি ভারতের প্রাক্তন এক নম্বর মহিলা টেনিস চ্যাম্পিয়নও ছিলেন। তিনি ঘৃণামূলক অপরাধ এবং গার্হস্থ্য নির্যাতনের শিকারদের সাহায্য করার জন্য "সেবা আইনি সহায়তা" প্রতিষ্ঠা করেছিলেন। তিনি সারা বিশ্বের, যেমন, ভারত, দক্ষিণ আমেরিকা, সিরিয়া, ইরাক, আফগানিস্তান, আফ্রিকা, সোমালিয়া এবং বার্মার মানুষ যাঁরা অত্যাচারের হাত থেকে বেঁচে ফিরে এসেছেন, সেই সব ব্যক্তিদের সহায়তা করেছেন। তিনি ১৯৭৯ সালে উইম্বলডনে ভারতের হয়ে খেলেছিলেন এবং এছাড়াও বিশ্বের বড় বড় আন্তর্জাতিক টেনিস টুর্নামেন্ট জিতেছিলেন।
কর্মজীবন
অনু বর্তমানে মার্কিন যুক্তরাষ্ট্র এবং ভারতে আন্তর্জাতিক আইন অনুশীলন করছেন। তিনি ২৫ বছরেরও বেশি সময়ের অভিজ্ঞতা সহ অভিবাসন, আইনী এবং মানবাধিকার আইনের পক্ষে জোরালো প্রবক্তা। ওয়াশিংটন ডিসিতে ভারতীয় দূতাবাসের প্রথম মহিলা আইনী উপদেষ্টা হওয়ার কারণে, তিনি তাঁর অনুকরণীয় আইনী কৃতিত্বের জন্য একাধিক পুরস্কার জিতেছেন, যার মধ্যে কিছু তাঁর রচিত বইগুলিতে ব্যাপকভাবে প্রতিফলিত হয়েছে। তিনি একজন নিয়মিত বক্তা, একজন লেখক এবং একজন দক্ষ কর্মী হওয়ার পাশাপাশি নিউইয়র্ক, শিকাগো, সান ফ্রান্সিসকো, হিউস্টন জুড়ে কনস্যুলেটগুলির আইনি উপদেষ্টা হিসেবেও কাজ করেন।
লেখা
তিনটি স্ব-প্রকাশিত বই, ইমিগ্র্যান্টস ড্রিম (২০০৯), লাইভস অন দ্য ব্রিঙ্ক (২০১২), এবং নেভার এগেইন (২০১৯) এর লেখক হলেন অনু। তিনি ইন্ডিয়ান এক্সপ্রেসের একজন কলামিস্টও, এবং অপরাধ, গার্হস্থ্য নির্যাতন এবং অভিবাসনের মতো বিষয়গুলি নিয়ে তিনি নিবন্ধ লিখেছেন।
পুরস্কার এবং স্বীকৃতি
অনুকরণীয় অ্যাথলেটিক, মানবাধিকার এবং আইনি/সামাজিক সাফল্যের জন্য মার্কিন যুক্তরাষ্ট্রের অভিবাসন এবং প্রাকৃতিককরণ পরিষেবা দ্বারা উপস্থাপিত বছরে (২০০০) তাঁকে অসাধারণ ক্ষমতা মর্যাদা দেওয়া হয়েছিল। তিনি আমেরিকান ইমিগ্রেশন লইয়ার্স অ্যাসোসিয়েশন (এআইএলএ) এর সদস্য। অভিবাসন অধিকার, বিশেষ করে নারীদের অধিকার এবং সামাজিক সচেতনতা ছড়িয়ে দেওয়ার জন্য ক্যালিফোর্নিয়ার সেক্রেটারি কর্তৃক তিনি শ্রেষ্ঠত্বের পুরস্কারে ভূষিত হন। গার্হস্থ্য সহিংসতা বন্ধ করার প্রচেষ্টার জন্য ওয়াশিংটনের কিং কাউন্টি কোয়ালিশন ইন ডোমেস্টিক ভায়োলেন্স এগেইনস্ট ডোমেস্টিক ভায়োলেন্স কর্তৃক গৃহীত সহিংসতার বিরুদ্ধে টেক অ্যাকশন অ্যাওয়ার্ডে ভূষিত হন, এবং ভারতের রাষ্ট্রপতি কর্তৃক প্রদত্ত ভারত নির্মাণ পুরস্কার - ১৯৯০-তে ভূষিত। তিনি ২০২১ সালের ১লা অক্টোবর, ভারতের দিল্লিতে সামাজিক প্রভাবের জন্য মহাত্মা পুরস্কারে ভূষিত হন।
লজ্জত উন নিসা
লজ্জাতুন্নেছা বা লজ্জাত-উন-নিসা (لذات النساء, নারীর সুখ) একটি ভারতীয় কামোদ্দীপক উপাখ্যান। এই উপাখ্যানের মূল পাণ্ডুলিপিটি কুতুব শাহী যুগের। পঞ্চদশ শতাব্দীতে বিদারের রাজসভায় রাজপৃষ্ঠপোষকতায় রচিত হয় ভোগ বল, তদকিরাত আল-শাহাওয়াত ও শৃঙ্গারমঞ্জরীর মতো কামশাস্ত্র সংক্রান্ত গ্রন্থ। লজ্জত উন নিসা এই যুগেরই বিদ্যমান কামোদ্দীপক রচনাগুলির একটি।
হরিচাঁদ নামে এক ব্যক্তি রাজার আদেশে রাজার প্রণয়িনীদের জন্য মনোহারী উপহার সংগ্রহে যাত্রা করে। এই যাত্রার কাহিনিই গ্রন্থের মূল উপজীব্য। পাণ্ডুলিপিতে বিভিন্ন কামকেলির বিবরণ আছে। গ্রন্থের একটি অংশে নারীর কামোদ্দীপনা ও নারীযোনির আকারের বৈভিন্ন্য সংক্রান্ত পর্যালোচনাও রয়েছে।
ব্রিটনি অ্যান্ড্রুজ
ব্রিটানি অ্যান্ড্রুজ (জন্ম ১৩ আগস্ট, ১৯৭৩) একজন মার্কিন স্ট্রিপার, পর্নোগ্রাফিক অভিনেত্রী, চলচ্চিত্র প্রযোজক এবং ক্লাব ডিজে। ২০০৮ সালে, অ্যান্ড্রুজ এভিএন হল অফ ফেমে অন্তর্ভুক্ত হন।
কর্মজীবন
একজন বিদেশী নৃত্যশিল্পী হিসাবে তার কর্মজীবন শুরু করার আগে তিনি একটি মিলওয়াকি বিউটি সাপ্লাই কোম্পানিতে কাজ করেছিলেন। পুরুষদের ম্যাগাজিনের জন্য ফটোশুট করার পর, তিনি ১৯৯৫ সালে জেনা জেমসনের সাথে সাক্ষাতের পর প্রাপ্তবয়স্ক চলচ্চিত্রে তার কর্মজীবন শুরু করেন, জ্যামাইকায় হাস্টলার ম্যাগাজিনের জন্য একটি ফটোশুট চলাকালীন।
ফেব্রুয়ারি ২০০৮ সালে, অ্যান্ড্রুজ পর্ন থেকে অবসর নেন,
ডেরেক প্রিঙ্গল
দলে তিনি মূলতঃ বোলার ছিলেন। ডানহাতে মিডিয়াম বোলিং করার পাশাপাশি ডানহাতে নিচেরসারিতে কার্যকরী ব্যাটিং করতেন। ১৯৭৮ থেকে ১৯৯৩ সময়কালে ঘরোয়া প্রথম-শ্রেণীর ক্রিকেটে এসেক্সের পক্ষে খেলেন। এছাড়াও, এমসিসি ও কেমব্রিজ বিশ্ববিদ্যালয়ের পক্ষে খেলেছেন।
কাউন্টি ক্রিকেট
১৯৭৮ থেকে ১৯৯৩ সময়কালের মধ্যে এসেক্সের পক্ষালম্বন করেছেন ডেরেক প্রিঙ্গল। ১৯৮০-এর দশক থেকে শুরু করে ১৯৯০-এর দশক পর্যন্ত সফলতম দলটির অন্যতম সদস্যরূপে গ্রাহাম গুচ, মার্ক ওয়াহ, নাসের হুসেন, জন লিভার ও নিল ফস্টারের ন্যায় তারকা খেলোয়াড়দের সান্নিধ্য পেয়েছেন। এ সময়ে এসেক্স কাউন্টি চ্যাম্পিয়নশীপের শিরোপা জয় করেছিল ছয়বার। কেমব্রিজ বিশ্ববিদ্যালয়ের পক্ষে স্নাতক-পূর্ব শ্রেণীতে অধ্যয়নরত অবস্থায় ইংল্যান্ডের পক্ষে খেলার জন্য মনোনীত হন। এক পর্যায়ে বিশ্ববিদ্যালয় দলে ১৯৮২ সালে অধিনায়কত্ব করেন তিনি।
খেলোয়াড়ী জীবন
১০ জুন, ১৯৮২ তারিখে ভারতের বিপক্ষে তার টেস্ট অভিষেক হয়। একই সালের ১৭ জুলাই তারিখে পাকিস্তানের বিপক্ষে ওডিআই অভিষেক ঘটে তার।
১৯৯২ সাল পর্যন্ত ৩০ টেস্টে অংশগ্রহণ করেন। ৬৯৫ রান সংগ্রহের পাশাপাশি ৭০ উইকেট পেয়েছেন। ১৯৮২ থেকে ১৯৯৩ সাল পর্যন্ত ইংল্যান্ডের পক্ষে ৪৪টি ওডিআইয়ে অংশ নেন। তন্মধ্যে দুইবার ক্রিকেট বিশ্বকাপে খেলার সুযোগ হয়েছিল তার। ১৯৯২ সালের বিশ্বকাপের চূড়ান্ত খেলায়ও অংশ নেন তিনি। প্রথম-শ্রেণীর ক্রিকেটে প্রিঙ্গলের ব্যাটিং গড় বোলিং গড়ের সমান ছিল।
টেস্ট ক্রিকেট
১৯৮২ সালে প্রথমবারের মতো খেলতে নামেন। ইয়ান বোথামের সাথে বেশ কয়েকটি টেস্টে অংশগ্রহণ করেন। দল নির্বাচকমণ্ডলী উপলব্ধি করেন যে, ১৯৮২ সালে ভারত ও পাকিস্তান সফরে ফাস্ট বোলিংয়ের তুলনায় স্পিন বোলিংই অধিক কার্যকর। ১৯৮২-৮৩ মৌসুমে অস্ট্রেলিয়া সফরে যান। কিন্তু নিজেকে মেলে ধরতে না পারায় ১৯৮৩ সাল পর্যন্ত দলের বাইরে অবস্থান করতে হয় তাকে।
১৯৮৬ সালে ক্যানাবিস ধূমপানের অভিযোগে ইয়ান বোথামকে ৩ মাসের জন্য সাময়িক নিষেধাজ্ঞা প্রদান করা হয়। ফলশ্রুতিতে প্রিঙ্গল বোথামের কার্যাবলী সম্পাদনে অগ্রসর হন।
১৯৮৬ সালটি ইংরেজ টেস্ট ক্রিকেটের জন্য অন্যতম দূর্যোগপূর্ণ বছররূপে চিহ্নিত হয়েছিল। গ্রীষ্মের প্রথম তিন খেলায় বোলিং বেশ ভালো করলেও ভারতীয় স্পিন আক্রমণ বিশেষতঃ মনিন্দর সিংকে মোকাবেলা করতে ব্যর্থ হন। ঐ বছরের ওভালের চূড়ান্ত টেস্টের মাধ্যমে বোথাম পুনরায় খেলার জগতে ফিরে আসেন। এরফলে ১৯৮৬-৮৭ মৌসুমের অস্ট্রেলিয়া সফর থেকেও তিনি বঞ্চিত হন।
বিশ্বকাপে অংশগ্রহণ
পরের বছরের শীত মৌসুমে ভারত ও পাকিস্তানে যৌথভাবে অনুষ্ঠিত ক্রিকেট বিশ্বকাপে বোথামের অনুপস্থিতিতে দলে অন্তর্ভুক্ত হন। এশীয় পিচে তার বোলিং বেশ অকার্যকররূপে প্রমাণিত হয়। গুজরানওয়ালায় ওয়েস্ট ইন্ডিজের বিপক্ষে ৮৩ রানের ইনিংস খেললেও ঐ প্রতিযোগিতার অন্য কোন খেলায় অংশ নেননি।
বছর শেষে আরেক উদীয়মান অল-রাউন্ডার ডেভিড ক্যাপেলের কাছ স্থানচ্যূত হন। নর্দাম্পটনের খেলোয়াড় ক্যাপেল তার পরিবর্তে সিডনির দ্বি-শতবার্ষিকী টেস্টে অংশগ্রহণ করার পাশাপাশি নিউজিল্যান্ডের বিপক্ষে অনুষ্ঠিত টেস্ট সিরিজে অংশগ্রহণ করেন। ১৯৮৮ সালে সফরকারী ওয়েস্ট ইন্ডিজের বিপক্ষে খেলার জন্য তাকে পুনরায় আমন্ত্রণ জানানো হয়। টেক্সাকো ট্রফি সিরিজে অংশ নিয়ে দ্রুত এর প্রতিদান দেন ও ৫ উইকেট দখল করেন। লিডসের দ্বিতীয় খেলায় গুরুত্বপূর্ণ ৩৯ রান তুলে দলে সবিশেষ অবদান রাখেন যা দুদলের মধ্যকার পার্থক্য গড়তে সহায়তা করে। এটিই তার সেরা অর্জন ছিল।
পিঠের অস্ত্রোপাচারের কারণে ইয়ান বোথাম এ মৌসুমে দলের বাইরে অবস্থান করলে তিনি প্রথম দুই টেস্টে অংশগ্রহণ করেন। ছয় নম্বরে ব্যাটিংয়ে নামলেও ওয়েস্ট ইন্ডিজের পেস আক্রমণে দিশেহারা হয়ে যান। ম্যানচেস্টার টেস্টে ডেভিড ক্যাপেল তার পরিবর্তে খেললেও দূর্বল ক্রীড়াশৈলীর কারণে লিডস টেস্টে পুনরায় খেলেন। এবার তিনি ৫ উইকেট দখল করেন। ৫ম টেস্টে তিনি আরও অতিরিক্ত দায়িত্ব পালন করেন। ওভাল টেস্টের তৃতীয় দিনের শেষদিকে দলের ভারপ্রাপ্ত অধিনায়কের দায়িত্ব পালন করেন। প্রথম স্লিপে ডেসমন্ড হেইন্সের ক্যাচ নেয়ার প্রচেষ্টাকালে আঙ্গুলে গুরুতর আঘাতপ্রাপ্ত হন নিয়মিত অধিনায়ক গ্রাহাম গুচ। তবে ঐ খেলায় তার দল পরাজিত হয়।
আসা-যাওয়ার পালা
১৯৮৯ সালে আবারো দল নির্বাচকমণ্ডলীর কাছ থেকে আসা-যাওয়ার পালার কবলে পড়েন প্রিঙ্গল। টেক্সাকো ট্রফিতে বোথাম ও প্রিঙ্গল একত্রে খেলেন। তবে গ্ল্যামারগনের বোলার স্টিভ বারউইকের বলে আঘাতপ্রাপ্ত হলে বোথামকে বাইরে অবস্থান করতে হয়। লিডসের নিচু পিচে চারজন বোলারের অন্যতম হিসেবে অস্ট্রেলীয় ব্যাটসম্যানদের উপর ছড়ি ঘোরান। তাস্বত্ত্বেও ওভালের চূড়ান্ত টেস্টের পূর্ব-পর্যন্ত তাকে মাঠের বাইরে অবস্থান করতে হয়েছে।
ওভাল টেস্টে অস্ট্রেলিয়ার প্রথম ইনিংসে চার উইকেট দখল করে ইংল্যান্ডের সর্বাপেক্ষা সফল বোলার ছিলেন। পরবর্তী শীত মৌসুমে ইংল্যান্ড দল ওয়েস্ট ইন্ডিজ গমন করে। দল নির্বাচকমণ্ডলী যুবনীতি গ্রহণ করায় প্রিঙ্গলকে অন্তর্ভুক্ত করেনি। তার পরিবর্তে ইংল্যান্ডের নতুন অল-রাউন্ডার ক্রিস লুইস দলের সদস্য মনোনীত হন।
যুবনীতির সফল বাস্তবায়ন সম্ভব না হওয়ায় ১৯৯১ মৌসুমের শুরুতে প্রিঙ্গলকে আবারো দলে আমন্ত্রণ জানানো হয়। এ সময়ে ওয়েস্ট ইন্ডিজ দল ইংল্যান্ড সফরে আসে। মাঝামাঝি সময়ে প্রিঙ্গল তার বোলিংয়ের ধরন সুস্পষ্টভাবেই পরিবর্তনের দিকে নিয়ে যান। কিছুটা ধীরগতিতে ও বলকে সুইংয়ের দিকে মনোনিবেশ ঘটান। এ নতুন ধারায় বোলিং করার ফলে ঐ সিরিজের পুরোটাতেই সফলকাম হন।
প্রাণবন্ত হেডিংলি পিচে তার বোলিংয়ে টপাটপ উইকেট পড়তে থাকে ও তার বিপক্ষে লড়াই করে রান তুলতে বেশ বেগ পেতে হয়েছিল ব্যাটসম্যানদেরকে। লর্ডসে তিনি পাঁচ উইকেট পান ও বার্মিংহামে দ্বিতীয় ইনিংসে ক্রিস লুইসের সাথে বেশ বড় জুটি গড়েন। সিরিজের চূড়ান্ত টেস্টে বোথাম ফিরে আসলে তাকে পুনরায় দলের বাইরে চলে যেতে হয়।
নিউজিল্যান্ড সফর
পরবর্তী শীতে ১৯৯১-৯২ মৌসুমে নিউজিল্যান্ড সফরে যান। ঐ সফরের টেস্ট সিরিজে বেশ আটোসাঁটো বোলিং করেন ডেরেক প্রিঙ্গল। এরপর বিশ্বকাপে তার সপ্রতিভ অংশগ্রহণ ছিল ও রীতিমতো তারকা খেলোয়াড়ে পরিণত হন। প্রত্যেক খেলাতেই তিনি বোলিং উদ্বোধনে নামতেন ও মিতব্যয়ীতার দিকে নজর দেন। বিশেষ করে বিশ্বকাপের চূড়ান্ত খেলায় এ ধারাবাহিকতা বজায় রাখলেও পাকিস্তানের কাছে ২২ রানে হেরে যায় তার দল।
১৯৯২ মৌসুমে বোথাম ও প্রিঙ্গল নিজেদের মাঠে শুরুতে একত্রে খেলেন। তবে উভয়ের মাঝেই দূর্বল ক্রীড়াশৈলীর বহিঃপ্রকাশ ঘটে। লর্ডসে বোথাম তার সর্বশেষ টেস্টে অংশ নেন। অন্যদিকে লিডস টেস্টের পূর্ব-পর্যন্ত দল থেকে উপেক্ষিত হন প্রিঙ্গল। পাকিস্তানের বিপক্ষে স্মরণীয় জয়ে অন্যতম ভূমিকা রাখেন। তবে ওভাল টেস্টে পুনরায় তাকে দেখা যায়। বোলিং উপযোগী পিচে সফলতা পেলেও প্রতিপক্ষের সেরা খেলোয়াড় থাকলে ফলাফল যে-কোন কিছুই হতে পারে। ওয়াসিম আকরামের বলে তার অফ স্ট্যাম্প উড়ে যায়।
অবসর
১৯৯২-৯৩ মৌসুমে ভারত সফরে তাকে নেয়া হয়নি। তবে, ১৯৯৩ সালে অস্ট্রেলিয়ার বিপক্ষে টেক্সাকো ট্রফিতে দলের সদস্য হন। টেস্ট দলে তাকে রাখা না হলে স্বল্পকাল পরই নিজের অবসরের কথা ঘোষণা করেন ডেরেক প্রিঙ্গল।
দলীয় সঙ্গীদের তুলনায় প্রিঙ্গল ফ্যাশন সচেতন ও সঙ্গীতের দিকে প্রবল আগ্রহ রয়েছে। প্রত্নতত্ত্ব, ফটোগ্রাফি, লেখালেখিসহ সঙ্গীতের ধারায় সচেতনতার পরিচয় দিয়েছেন।
'চ্যারিয়টস অব ফায়ার' নামীয় চলচ্চিত্রে অতিরিক্ত চরিত্রে ডেরেক প্রিঙ্গল অভিনয় করেছেন।
ডোনাল্ড প্রিঙ্গল তার বাবা। ডোনাল্ড ১৯৭৫ সালের ক্রিকেট বিশ্বকাপে পূর্ব আফ্রিকার সদস্যরূপে দুই খেলায় অংশ নিয়েছিলেন।
শাকিব খান লাভার
শাকিব খান লাভার হচ্ছে ২০২৩ সালের একটি বাংলাদেশী নাটক। এটি রচনা করেছেন শামীম শিকদার, পরিচালনা করেছেন বর্ণ নাথ এবং জামিল'স জু-এর ব্যানারে প্রযোজনা করেছেন জামিল হোসেন। এটি বাংলাদেশী চলচ্চিত্র অভিনেতা-প্রযোজক শাকিব খানের ভক্তর পাগলামি নিয়ে নির্মিত, যেখানে শাকিব খানের ভক্তর চরিত্রে অভিনয় করেছেন জামিল হোসেন। এছাড়াও এতে আরও অভিনয় করেছেন অলংকার চৌধুরী, হারুন অর রশিদ (বান্টি ভাই)সহ অনেকে।
মুক্তি
২০২৩ সালের ২০ জুন নাটকটির একটি পোস্টার প্রকাশ করা হয়।
নাটকটি ২০২৩ সালের ২২ জুন জামিল হোসেনের ইউটিউব চ্যানেল ‘জামিল'স জু’তে উন্মুক্ত করা হয়।
বাগেরহাট-৪
বাগেরহাট-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৮নং আসন।
সীমানা
বাগেরহাট-৪ আসনটি বাগেরহাট জেলার মোড়লগঞ্জ উপজেলা, শরণখোলা উপজেলা, নিয়ে গঠিত।
গুগল ফাই
thumb|upright=1.5|গুগল ফাইয়ের লোগো গুগল ফাই, পূর্বে প্রকল্প ফাই', গুগলের একটি এমভিএনও টেলিযোগাযোগ পরিষেবা যা সেলুলার নেটওয়ার্ক এবং ওয়াই-ফাই ব্যবহার করে টেলিফোন কল, এসএমএস এবং মোবাইল ব্রডব্যান্ড সরবরাহ করে। গুগল ফাই স্প্রিন্ট, টি-মোবাইল এবং মার্কিন সেলুলার দ্বারা পরিচালিত নেটওয়ার্ক ব্যবহার করে। ২০১৯-এর শেষ অনুযায়ী গুগল ফাই কেবলমাত্র মার্কিন বাসিন্দাদের জন্য।
বৈশিষ্ট্য
গুগল ফাই সংকেত শক্তি এবং গতির উপর নির্ভর করে স্বয়ংক্রিয়ভাবে নেটওয়ার্কসমূহের মধ্যে সুইচ করে। স্বয়ংক্রিয় ভিপিএন এর মাধ্যমে এনক্রিপশন সহ ডেটা সুরক্ষিত করার সময় এটি স্বয়ংক্রিয়ভাবে ওয়াইফাই হটস্পটগসমূহে সংযোগ করতে পারে। ওয়াইফাই কভারেজ যদি হারিয়েও যায় তবে ফোন কল নির্বিঘ্নে সেলুলার নেটওয়ার্কে স্থানান্তরিত হবে।
গুগল ফাই ব্যবহারকারীরা কল এবং পাঠ্যের জন্য যেকোন ফোন, ট্যাবলেট বা কম্পিউটারে গুগল হ্যাঙ্গআউট ব্যবহার করতে পারেন। গুগল ফাই স্টেজেড রোলআউটের অংশ হিসাবে ভিওএলটিই সমর্থন করে। এর সমস্ত নেটওয়ার্ক একত্রিত হওয়ার কারণে গুগল ফাই বিশ্বের ২০০ টিরও বেশি দেশ এবং অঞ্চলকে সেবা দিতে পারে।
পাগলা সেতু
পাগলা সেতু একটি মূঘল আমলে নির্মিত সেতু। এর ধ্বংসাবশেষ রাজধানী ঢাকার ৪.৫ কিমি পূর্বে ঢাকা-নারায়ণগঞ্জ সড়কের পাগলা এলাকায় অবস্থিত। সম্ভবত ১৬৬০ খ্রিষ্টাব্দে বাংলার তৎকালীন সুবাদার মীর জুমলা নির্মাণ করেন। thumb|১৮৭০ সালে অজানা ফটোগ্রাফার এর তোলা পাগলা পুল
ইতিহাস
সুবাদার মীর জুমলার আমলে ঢাকা ও তার পার্শ্ববর্তী এলাকায় বেশ কিছু মুঘল স্থাপনা যেমন রাস্তা, সেতু, সংযোগ সড়ক নির্মিত হয়। তিনি রাজধানী ঢাকা ও নারায়ণগঞ্জ (তৎকালীন খিজিরপুর)এর সংযোগকারী রাস্তার পাগলা নামক স্থানে সেতুটি নির্মাণ করেন। ধারণা করা হয় এখানে একসময় পাগলা নদী প্রবাহিত ছিল যার উপর সেতুটি নির্মাণ করা হয়।
১৬৬৬ খ্রিষ্টাব্দে ফরাসী পর্যটক টেভারনিয়ার এর বর্ণনায় পাগলা সেতুটির উল্লেখ পাওয়া যায়। এটিকে তিনি ‘ইটের একটি সুন্দর সেতু’ বলে অভিহিত করেন।
১৮২৪ সালে কলকাতার লর্ড বিশপ হেবার পাগলার সেতুটি দেখতে গিয়েছিলেন বলে উল্লেখ পাওয়া যায়। তিনি এটিকে স্থাপত্যের একটি চমৎকার নিদর্শন হিসেবে চিহ্নিত করেন।
এছাড়াও চার্লস ড’য়লির আঁকা ছবিতে পাগলার সেতুটির ভগ্ন অবস্থার যে চিত্র পাওয়া যায় তাতে সেতুটি যে দৃষ্টিনন্দন ছিল তার প্রমাণ পাওয়া যায়। thumb|চার্লস ড’য়লির আঁকা ছবিতে পাগলা পুল
২০১৪ ফিফা বালোঁ দর
২০১৪ ফিফা বালোঁ দর উৎসব ছিল এটির পঞ্চম বছর, এই আয়োজনে বছরের সেরা ফুটবল খেলোয়াড় এবং কোচদের ফিফা পুরস্কার প্রদান করে থাকে। এটি ১২ জানুয়ারী ২০১৫ জুরিখে অনুষ্ঠিত হয়।
রিয়াল মাদ্রিদ এবং পর্তুগালের ফরোয়ার্ড ক্রিস্টিয়ানো রোনালদো টানা দ্বিতীয়বারের মতো ফিফা ব্যালন ডি'অর জিতে নেন, তিনি গত বছরও এটি জিতেছিল। সব মিলিয়ে এটি তার তৃতীয় ব্যালন ডি'অর জয়ের ঘটনা তার চেয়ে বেশি জিতেছেন একমাত্র লিওনেল মেসি। বছরের সেরা মহিলা খেলোয়াড় নির্বাচিত হনে নাদাইন কেলার, এবং যোয়াচিম লও পুরুষ ফুটবলে বর্ষসেরা বিশ্ব কোচ এবং রালফ কেলারম্যানকে মহিলা ফুটবলে বর্ষসেরা বিশ্ব কোচের পুরস্কার পান। অনুষ্ঠানটি উপস্থাপনা করেন কেট আবদো।
বিজয়ী এবং মনোনীত প্রার্থীরা
অক্টোবর ২০১৪ এর শেষের দিকে ফিফা ফিফা ব্যালন ডি'অর, ফিফা বর্ষ সেরা মহিলা খেলোয়াড় এবং ফিফার বর্ষসেরা কোচদের সংক্ষিপ্ত তালিকা প্রকাশ করে। মহিলা পুরস্কারের সংক্ষিপ্ত তালিকা ২৪ অক্টোবর এবং পুরুষদের সংক্ষিপ্ত তালিকা ২৮ অক্টোবর প্রকাশিত হয়।
ফিফা ব্যালন ডি'অর
২০১৪ ফিফা ব্যালন ডি'অর এর ফলাফল নিচে দেওয়া হলো: নিম্নলিখিত ২০ জন খেলোয়াড় মূলত ২০১৪ ফিফা ব্যালন ডি'অরের জন্য লড়াই করেছেন:
ফিফা বর্ষ সেরা মহিলা খেলোয়াড়
ফিফা মহিলা বিশ্ব খেলোয়াড়ের পুরস্কারের জন্য নিম্নলিখিত ১০ জন খেলোয়াড়ের সংক্ষিপ্ত তালিকা করে:
ফিফা মহিলা ফুটবলের বর্ষসেরা বিশ্ব কোচ
নিম্নলিখিত ১০ জন ম্যানেজার নিয়ে মহিলা ফুটবলে ফিফার বিশ্ব কোচের পুরস্কারের জন্য সংক্ষিপ্ত তালিকা করে:
শেরেমেতিয়েভো আন্তর্জাতিক বিমানবন্দর
শেরেমেতিয়েভো আলেকজান্ডার এস পুশকিন আন্তর্জাতিক বিমানবন্দর মস্কো শহরকে যে চারটি আন্তর্জাতিক বিমানবন্দর যাত্রী পরিষেবা পরিবেশন করে তার মধ্যে একটি। এটি রাশিয়ার ব্যস্ততম বিমানবন্দর, পাশাপাশি ইউরোপের অষ্টম-ব্যস্ততম বিমানবন্দর। মূলত একটি সামরিক বিমানবন্দর হিসাবে নির্মিত শেরেমেতিয়েভো ১৯৫৯ সালে একটি বেসামরিক বিমানবন্দরে রূপান্তরিত হয় এবং ১৯৯৯ সালের একটি প্রতিযোগিতার মাধ্যমে রাশিয়ার কবি আলেকজান্ডার পুশকিনের নামে নামকরণ করা হয়।
বিমানবন্দরটিতে ছয়টি টার্মিনাল রয়েছে: চারটি আন্তর্জাতিক টার্মিনাল (একটি নির্মাণাধীন), একটি ঘরোয়া টার্মিনাল এবং একটি বেসরকারি বিমান চলাচল টার্মিনাল। এটি মস্কো ওব্লাস্টের খিমকি শহরে মধ্য মস্কো থেকে ২৯ কিমি (১৮ মাইল) উত্তর-পশ্চিমে অবস্থিত।
বিমানবন্দরটি ২০১৭ সালে প্রায় ৪০.১ মিলিয়ন যাত্রী এবং ৩,০৮,০৯০ টি উড়ান চলাচল পরিচালনা করে। ২০১৮ সালে বিমানবন্দরে যাত্রী চলাচল ১৪.৩% বৃদ্ধি পেয়ে হয় ৪৫.৮ মিলিয়ন। বছরের পর বছর বিমানে উড়ানের বৃদ্ধি ছিল ১৫.৯%। শেরেমেতিয়েভো রাশিয়ার পতাকাবাহী ওরোফ্লট ও এর শাখা রসিয়া এয়ারলাইন্স, নর্ডউইন্ড এয়ারলাইন্স ও এর শাখা পেগাস ফ্লাই, রয়্যাল ফ্লাইট এবং ইউরাল এয়ারলাইন্সের প্রধান কেন্দ্র হিসাবে কাজ করে।
মরিস লেভিন (ফ্যাশন)
মরিস লেভিন (জানুয়ারি ৬, ১৯২৬ - আগস্ট ৩০, ২০০৭) একজন মার্কিন ফ্যাশন ডিজাইনার, ১৯৫০ থেকে ১৯৭০-এর দশকে পুরুষ এবং মহিলাদের উভয় ফ্যাশনে কাজ করেছিলেন। তিনি জ্যান্টজেন, ক্যালিফোর্নিয়ার অ্যালেক্স কোলম্যান, আমেরিকান সায়ানামিড এবং ক্যাটালিনার ডিজাইনার হিসেবে কাজ করেছেন।
এলাঙ্গী ইউনিয়ন, কোটচাঁদপুর
এলাঙ্গী ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কোটচাঁদপুর উপজেলার অন্তর্গত একটি ইউনিয়ন পরিষদ। এটি ৬৫.৪০ কিমি২ (২৫.২৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৯৯৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।
পাঠ্যবস্তু খণ্ডায়ন
থাম্ব|টেক্সট সেগমেন্টেশনের উদাহরণ পাঠ্যবস্তু খণ্ডায়ন বা টেক্সট খণ্ডায়ন (Text segmentation) বলতে কোন একটি প্রদত্ত পাঠ্য বিষয়বস্তু বা টেক্সট-কে শব্দ বা অর্থপূর্ণ এককে বিভাজিত করাকে বোঝায়। ধারণা করা হয় যে লিখিত বা মুদ্রিত কোন পাঠ্যবস্তু পড়ার সময় মানুষের মনে পাঠ্যবস্তু খণ্ডায়ন প্রক্রিয়া চলে। এছাড়া স্বাভাবিক ভাষা প্রক্রিয়াজাতকরণের সময় কম্পিউটারের মাধ্যমে কৃত্রিম উপায়ে পাঠ্যবস্তু খণ্ডায়ন করা হয়।
যেসমস্ত ভাষার লিখিত রূপে শব্দের সীমানা সহজেই বোঝা যায়, যেমন - ইংরেজি বা বাংলা ভাষার ক্ষেত্রে স্পেস বা ফাঁকা স্থানের উপস্থিতি, কিংবা আরবি ভাষায় শব্দের শুরু বা শেষে বর্ণসমূহের নির্দিষ্ট লক্ষণবাচক রূপ, সেসব ভাষায় পাঠ্যবস্তু খণ্ডায়ন করা তুলনামূলকভাবে সহজ। কিন্তু যেসব ভাষায় সহজে এরকম চাবিকাঠি খুঁজে পাওয়া যায় না, তাদের ক্ষেত্রে পরিসংখ্যানিক সিদ্ধান্ত গ্রহণ, বড় অভিধান, বাক্যতাত্ত্বিক ও আর্থিক সীমাবদ্ধতা, ইত্যাদির সাহায্য নিতে হয়।
স্বাভাবিক ভাষা প্রক্রিয়াজাতকরণে শব্দ ও বাক্যের সীমানা খুঁজে বের করার কৌশল আলোচিত হয়। এই কৌশলগুলি প্রায় ক্ষেত্রেই কোন একটি বিশেষ জাতীয় পাঠ্যবস্তুর জন্য প্রযোজ্য। যেমন - সাধারণ সংবাদের পাঠ্যবস্তু খণ্ডায়নের কৌশল এবং চিকিৎসাবৈজ্ঞানিক পাঠ্যবস্তুর খণ্ডায়নের কৌশল থেকে অনেক ভিন্ন। সাধারণত যে ডোমেন বা ক্ষেত্রের পাঠ্যবস্তু খণ্ডায়ন করা হবে, তার একটি বড় কর্পাস বা ভাষাংশ নিয়ে গবেষণা কাজ শুরু হয়। যন্ত্র শিখনের কৌশলগুলির সাহায্য নেয়া হয়।
ফরিদপুর-১১
ফরিদপুর-১১ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ইতিহাস
ফরিদপুর-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
আল আমিরাত ক্রিকেট স্টেডিয়াম
আল আমিরাত ক্রিকেট স্টেডিয়াম, যেটি ওমান ক্রিকেট অ্যাকাডেমি মাঠ নামেও পরিচিত, ওমানের আল আমিরাত এলাকায় অবস্থিত একটি ক্রিকেট মাঠ। ওমান ক্রিকেট মাঠটির কর্তৃত্বধারী।  ২০২১ সালের জানুয়ারি মাসে আন্তর্জাতিক ক্রিকেট কাউন্সিল (আইসিসি) স্টেডিয়ামের মিনিস্ট্রি টার্ফ ১কে টেস্ট ক্রিকেট আয়োজনের অনুমতি প্রদান করে।
ইতিহাস
২০১৯ সালের ফেব্রুয়ারি মাসে মাঠটিতে ২০১৯ এসিসি পশ্চিমাঞ্চল টি২০ ও একটি চতুর্দেশীয় সিরিজ আয়োজন করা হয়। উভয় টুর্নামেন্টেই ম্যাচগুলো টোয়েন্টি২০ আন্তর্জাতিক হিসেবে খেলা হয়।
২০১৯ সালের ২১ জানুয়ারি মালদ্বীপ ও বাহরাইনের মধ্যকার একটি ম্যাচে মালদ্বীপের বোলার ইব্রাহিম হাসান এ মাঠের প্রথম টোয়েন্টি২০ আন্তর্জাতিক পাঁচ উইকেট লাভ করেন।
২০১৯ সালের ২৩ জানুয়ারি কুয়েত ও বাহরাইনের মধ্যকার একটি ম্যাচে কুয়েতের ব্যাটার রবিজ সন্দরুবন এ মাঠের প্রথম টোয়েন্টি২০ আন্তর্জাতিক শতরানের ইনিংস খেলেন।
২০১৯ সালের অক্টোবর মাসে মাঠটিতে ওমান, আয়ার‍ল্যান্ড, নেপাল, নেদারল্যান্ডস ও হংকং-এর অংশগ্রহণে একটি পঞ্চদেশীয় টি২০ টুর্নামেন্টের আয়োজন করা হয়।
২০২০ সালের ফেব্রুয়ারি মাসে মাঠটিতে ২০২০ এসিসি পশ্চিমাঞ্চল টি২০ অনুষ্ঠিত হয়।
ভারতে কোভিড-১৯-এর প্রকোপ বেড়ে যাওয়ার কারণে এ মাঠে ২০২১ আইসিসি পুরুষ টি২০ বিশ্বকাপের কিছু ম্যাচ আয়োজন করা হয়। টুর্নামেন্টের মোট ৬টি ম্যাচ এ মাঠে আয়োজিত হয়, যার মধ্যে স্বাগতিক ওমানের সবগুলো ম্যাচ অন্তর্ভুক্ত ছিল।
পুরুষ একদিনের আন্তর্জাতিক শতক
স্টেডিয়ামটিতে অনুষ্ঠিত পুরুষ একদিনের আন্তর্জাতিক ম্যাচসমূহে শতরানের তালিকা নিচে দেয়া হলো।
পুরুষ টোয়েন্টি২০ আন্তর্জাতিক শতক
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
পুরুষ টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
নারী টোয়েন্টি২০ আন্তর্জাতিক শতক
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
নারী টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
উত্তরবঙ্গ
উত্তরবঙ্গ বলতে বাংলাদেশের উত্তর-পশ্চিম ও পশ্চিমবঙ্গের উত্তর অংশকে বোঝায়। বর্তমান বাংলাদেশের রাজশাহী বিভাগ, রংপুর বিভাগ এবং ভারতের পশ্চিমবঙ্গের জলপাইগুড়ি বিভাগ ও মালদহ বিভাগ উত্তরবঙ্গের অংশ হিসেবে অন্তর্ভুক্ত। গঙ্গা নদী দক্ষিণবঙ্গ থেকে উত্তরবঙ্গকে পৃথক করেছে। অর্থনৈতিক দিক থেকে উত্তরবঙ্গ দক্ষিণবঙ্গের তুলনায় পশ্চাৎপদ।
ইতিহাস
অদ্ভুৎসাগর গ্রন্থে রাজা বরেন্দ্র সেন এর এর উল্লেখ রয়েছে ইন্দ্রের বরে যার জন্ম (পৌরাণিক কাহিনী অনুসারে)এবং তার রাজ্যটি বরেন্দ্র নামে পরিচিত ছিল। উত্তরবঙ্গে প্রাচীন বাংলার কয়েকটি রাজধানী অবস্থিত ছিল। বগুড়ায় মৌর্য আমলের শহর পুন্ড্রনগরের ধ্বংসাবশেষ রয়েছে। বাংলাদেশের চাঁপাইনবাবগঞ্জ জেলা ও ভারতের মালদহ জেলার সীমান্তে গৌড় অবস্থিত, পাল শাসনামলে এই অঞ্চলটি সেন রাজাদের সামন্তরাজ্য হিসেবে পরচিত ছিল।একসময় রংপুর ও কোচবিহার কামরূপের অংশ ছিলো। গৌড়ের পরে এ অঞ্চলের সবচেয়ে পুরাতন শহর নাটোর।
ভূগোল
থাম্ব|উত্তরবঙ্গের নদনদী
উত্তরবঙ্গের প্রধান নদনদী হলো তিস্তা, তোর্ষা, জলঢাকা, রায়ডাক, মহানন্দা ইত্যাদি।
বাংলাদেশ
বাংলাদেশের উত্তরবঙ্গ রংপুর বিভাগ ও রাজশাহী বিভাগের মোট ১৬টি জেলা দ্বারা গঠিত।
ভারত
ভারতের উত্তরবঙ্গ মূলত জলপাইগুড়ি বিভাগ ও মালদহ বিভাগের মোট আটটি জেলা দ্বারা গঠিত। ভৌগোলিকভাবে এটি দার্জিলিং পর্বত ও ডুয়ার্স সমভূমি দ্বারা গঠিত। মনোরম প্রাকৃতিক পরিবেশের জন্যে এই অঞ্চলে পর্যটন শিল্প খুবই উন্নত। শিলিগুড়ি ভারতের উত্তরবঙ্গের প্রধান শহর; এই শহর একাধারে পশ্চিমবঙ্গের তৃতীয় সবচেয়ে জনবহুল শহর এবং সমগ্র উত্তর-পূর্ব ভারতের প্রবেশদ্বার।
ভাষা
এই অঞ্চলে বাংলা ভাষার বরেন্দ্রী উপভাষা ও কামতাপুরী উপভাষা দুটি কথ্য ভাষা হিসেবে ব্যবহৃত হয়।
জন স্টিফেনসন
জন প্যাট্রিক স্টিফেনসন (John Stephenson; জন্ম: ১৪ মার্চ, ১৯৬৫) এসেক্সের স্টেবলিং এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। বর্তমানে তিনি মেরিলেবোন ক্রিকেট ক্লাবের (এমসিসি) ক্রিকেট প্রধান হিসেবে কাজ করছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও হ্যাম্পশায়ার এবং দক্ষিণ আফ্রিকান ক্রিকেটে বোল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও, ডানহাতে কার্যকরী মিডিয়াম বোলিংয়ে পারদর্শী ছিলেন ‘স্ট্যানলি’ ডাকনামে পরিচিত জন স্টিফেনসন।
প্রথম-শ্রেণীর ক্রিকেট
ফেলস্টেড স্কুলে অধ্যয়ন শেষে ডারহাম বিশ্ববিদ্যালয়ে পড়াশুনো করেন। স্নাতক-পূর্বকালীন ১৯৮৬ সালে পালাটিনেট পুরস্কারে ভূষিত হন। ১৯৮৫ সাল থেকে ২০০৬ সাল পর্যন্ত জন স্টিফেনসনের প্রথম-শ্রেণীর খেলোয়াড়ী জীবন চলমান ছিল।
দীর্ঘদিনব্যাপী ডানহাতি ব্যাটসম্যান ও ডানহাতি মিডিয়াম বোলার হিসেবে কাউন্টি ক্রিকেটে অংশগ্রহণ করেছেন। ১৯৮৫ থেকে ১৯৯৪ সাল পর্যন্ত এসেক্স এবং ১৯৯৫ থেকে ২০০১ সাল পর্যন্ত হ্যাম্পশায়ারের পক্ষে খেলেন। তন্মধ্যে, ১৯৯৬ ও ১৯৯৭ সালে ক্লাবের অধিনায়কের দায়িত্ব পালন করেছেন তিনি। এরপর, ২০০২ থেকে ২০০৪ সাল পর্যন্ত সাবেক ক্লাব এসেক্সে চলে যান।
১৯৯৪ সালে গ্রাহাম গুচকে অধিনায়কত্ব প্রদান করায় এসেক্স ত্যাগ করে হ্যাম্পশায়ারে চলে যান। ২০০২ সালে চেমসফোর্ডে ফিরে আসেন ও এসেক্সের দ্বিতীয় একাদশে খেলেন। কিন্তু, চমৎকার খেলার স্বীকৃতিস্বরূপ তাকে পুনরায় প্রথম একাদশে ফিরিয়ে আনা হয়। সেখানে তিনি বোলার হিসেবে তার ধারাবাহিক ক্রীড়াশৈলী প্রদর্শন অব্যাহত রাখেন। ২০০২ সালে ৪৮ উইকেট নিয়ে দলের শীর্ষস্থানীয় উইকেট সংগ্রাহকে পরিণত হন। এছাড়াও, ৩৫ গড়ে ৫৬২ রান সংগ্রহ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন স্টিফেনসন। ২৪ আগস্ট, ১৯৮৯ তারিখে ওভালে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৮০-এর দশকে ইংল্যান্ডের অনেক এক টেস্টের বিস্ময়কারীদের অন্যতম ছিলেন। ১৯৮৯ সালে একচেটিয়া প্রভাববিস্তারকারী অস্ট্রেলীয়দের বিপক্ষে তাকে উদ্বোধনী ব্যাটসম্যান হিসেবে খেলার সুযোগ দেয়া হয়। ওভালে অনুষ্ঠিত ঐ টেস্টে তিনি ২৫ ও ১১ রান সংগ্রহ করেছিলেন। কিন্তু, তাসত্ত্বেও শীতকালে ওয়েস্ট ইন্ডিজ গমনার্থে তাকে দলে রাখা হয়নি। এর পরপরই ইংল্যান্ড এ দলের পক্ষে যথেষ্ট ভালোমানের খেলা উপহার দিলেও তাকে আর ইংল্যান্ড দলে খেলার জন্যে আমন্ত্রণ জানানো হয়নি।
স্টিফেনসন এক টেস্টের বিস্ময়কারী ছিলেন। ১৯৮৯ সালের অ্যাশেজ সিরিজে ওভালের ষষ্ঠ টেস্টে অংশ নেন। এছাড়াও, দুইবার ইংল্যান্ড এ দলের সদস্যরূপে বিদেশ গমন করেন। ১৯৮৯-৯০ মৌসুমে জিম্বাবুয়ে ও ১৯৯১-৯২ মৌসুমে ওয়েস্ট ইন্ডিজ গমন করেছিলেন তিনি।
মূল্যায়ন
লম্বুটে গড়নের অধিকারী জন স্টিফেনসন কাউন্টি পর্যায়ের ক্রিকেটে ব্যাটিংয়ের পাশাপাশি কার্যকরী মিডিয়াম পেস বোলার হিসেবে আবির্ভূত হয়েছিলেন। এছাড়াও, চমৎকারভাবে ফিল্ডিং করতেন।
ক্রিকেট লেখক কলিন বেটম্যান মন্তব্য করেছেন যে, ১৯৮৯ জন স্টিফেনসনের টেস্ট ক্রিকেটে অংশগ্রহণ নলে একের-পর এক বল বিঙ্গো মেশিনে ফেলার ন্যায় ইংল্যান্ডের দল নির্বাচক নীতির আলোকে হয়েছিল। বেটম্যান আরও বলেন, স্টিফেনসন বেশ বুদ্ধিমান, কার্যকর অল-রাউন্ডার হিসেবে বিশ্বযুদ্ধ পরবর্তী এক কসাই সিরিজে ২৯ নম্বর খেলোয়াড় হিসেবে নেয়া হয়েছিল।
জুন, ২০০৪ সালে এমসিসি’র ক্রিকেট প্রধান হিসেবে নিযুক্তি লাভ করেন। এরপর, তাৎক্ষণিকভাবে সকল স্তরের প্রথম-শ্রেণীর ক্রিকেট খেলা থেকে অবসর গ্রহণের কথা ঘোষণা করেন। তিনি এমসিসি’র পক্ষে একবারমাত্র মাঠে নেমেছিলেন। এমসিসি’র খেলা ও সফরসূচী প্রণয়ন, খেলার কৌশলগত ব্যবস্থাপনা ও লর্ডসে অনুশীলন এলাকাসহ এমসিসি তরুণ ক্রিকেটার প্রকল্পের তত্ত্বাবধান করছেন তিনি।
আনোয়ার হোসেন (বীর প্রতীক)
আনোয়ার হোসেন (জন্ম: অজানা - মৃত্যু: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আনোয়ার হোসেনের পৈতৃক বাড়ি বরিশাল জেলার মুলাদি উপজেলার পাতারচর গ্রামে। তার বাবার নাম আমির হোসেন এবং মায়ের নাম আমেনা বেগম। তার স্ত্রীর নাম দেলোয়ারা বেগম। তাদের তিন মেয়ে, দুই ছেলে।
কর্মজীবন
১৯৭১ সালে সিলেটে ওয়াপদায় (বর্তমানে পানি উন্নয়ন বোর্ড) চাকরি করতেন আনোয়ার হোসেন। মুক্তিযুদ্ধ শুরু হলে স্থানীয় জনসাধারণের সঙ্গে তিনিও যোগ দেন যুদ্ধে। প্রতিরোধযুদ্ধ শেষে সীমান্ত অতিক্রম করে ভারতে যান। পরে ৯ নম্বর সেক্টরের টাকি সাব-সেক্টরে গিয়ে মুক্তিবাহিনীতে যোগ দেন। প্রশিক্ষণ নিয়ে জুলাই মাসে বরিশাল আসেন। আনোয়ার হোসেন স্বাধীনতার পর বাংলাদেশ পানি উন্নয়ন বোর্ডে কর্মরত ছিলেন।
মুক্তিযুদ্ধে ভূমিকা
১৯৭১ সালের জুলাই মাসের শেষ দিকে আনোয়ার হোসেনসহ একদল মুক্তিযোদ্ধা বরিশালের অন্তর্গত গৌরনদী এলাকায় ছিলেন। এর অবস্থান বরিশাল সদর থেকে উত্তরে। মুক্তিযুদ্ধকালে এ এলাকার বিভিন্ন নদী দিয়ে পাকিস্তান সেনাবাহিনীর রসদবাহী লঞ্চ চলাচল করত। পাকিস্তানি মিলিশিয়ারা ওই জলযানে করে লঞ্চ প্রহরা দিয়ে গন্তব্যে নিয়ে যেত। এমনই একদিন ভোরে আনোয়ার হোসেনের দলনেতা খবর পান, পাকিস্তান সেনাবাহিনীর জন্য রসদবাহী একটি লঞ্চ ওই এলাকার নদী দিয়ে কোথাও যাচ্ছে। দলনেতার নির্দেশে দ্রুত তৈরি হয়ে নদীতীরে সুবিধাজনক স্থানে অবস্থান নেন মুক্তিযোদ্ধারা। একটু পর তারা দেখতে পান, লঞ্চটি এগিয়ে আসছে। ধীরে ধীরে এগিয়ে আসতে থাকা লঞ্চ অস্ত্রের আওতার মধ্যে আসামাত্র গর্জে ওঠে মুক্তিযোদ্ধাদের অস্ত্র। পাকিস্তানি মিলিশিয়া ও তাদের বাঙালি সহযোগীরাও পাল্টা গুলি করে। তবে তারা বেশিক্ষণ টিকতে পারেনি। মুক্তিযোদ্ধারা লঞ্চ ও বিশেষ জলযান লক্ষ্য করে দু-তিনটি মর্টারের গোলা ছোড়েন। সেগুলো লঞ্চ বা জলযানে আঘাত করেনি। কিন্তু এতে পাকিস্তানি মিলিশিয়া ও সহযোগীরা ভয় পেয়ে যায়। কিছুক্ষণের মধ্যেই তারা লঞ্চ ফেলে বিশেষ জলযানে করে পালিয়ে যায়।
এর কিছুদিন পর আবার আগস্ট মাসের একদিন, আনোয়ার হোসেন ও তার সহযোদ্ধারা পাতারহাটে পাকিস্তান সেনাবাহিনীর একটি গানবোটে আক্রমণ করেন। পাকিস্তানি সেনারাও তাদের পাল্টা আক্রমণ করে। দুই পক্ষে দীর্ঘসময় যুদ্ধ হয়। একপর্যায়ে পাকিস্তানি সেনারা ব্যাপক গোলাগুলি করে তীরে নামে। তারা মুক্তিযোদ্ধাদের প্রতিরক্ষা ভাঙার চেষ্টা করে তবে তাদের প্রচেষ্টা ব্যর্থ হয়। মুক্তিযোদ্ধাদের প্রবল আক্রমণের মুখে তিন-চারজন পাকিস্তানি সেনা হতাহত হয়। অবস্থা বেগতিক দেখে তারা গানবোটে ফিরে যায় এবং পালিয়ে যায়। এ যুদ্ধেও আনোয়ার হোসেন ও তার কয়েকজন সহযোদ্ধা যথেষ্ট বীরত্ব প্রদর্শন করেন।
এ. টি. এম. শামসুদ্দিন
'''এ. টি. এম. শামসুদ্দিন''' (১৯২৭-২০০৯), যিনি চারুবাক নামেও পরিচিত, একজন বাংলাদেশী লেখক, সাংবাদিক, অনুবাদক, কমিউনিস্ট এবং ইউনিয়ন সংগঠক। তিনি পূর্ব পাকিস্তান সাংবাদিক ইউনিয়নের সাধারণ সম্পাদক এবং চট্টগ্রাম সর্বদলীয় ভাষা আন্দোলন কমিটির সদস্য হিসেবে দায়িত্ব পালন করেন।
প্রারম্ভিক জীবন
আবু তাহের মুহাম্মদ শামসুদ্দিন, তাহের শামসুদ্দিন নামেও পরিচিত। তার জন্ম বাংলাদেশের দক্ষিণবঙ্গের চট্টগ্রামে। তার বাবা আহমেদুর রহমান ছিলেন কলকাতা বন্দর কমিশনের একজন কর্মচারী। তার যখন তিন বছর বয়স তখন তার মা মারা যান। তার বাবা শামসুদ্দিনের মায়ের চাচাতো/মামাতো বোনকে পুনরায় বিয়ে করেছিলেন, যিনি পরে মারা যান। তিনি তার মামার পরিবারে বেড়ে ওঠেন। তার উপর পরিবার নির্ভরশীল থাকায় তিনি বিয়ে করতে পারেননি।
ব্যক্তিগত জীবন
তিনি মাছ ধরা, উচ্চাঙ্গ সঙ্গীত, খেলাধুলা, দর্শন এবং ইতিহাস পছন্দ করতেন। এছাড়াও তিনি ইউরোপ ও উপমহাদেশের বহু দেশে ভ্রমণ করেছেন। সোভিয়েত ইউনিয়নের পতনের বিষয়ে তার খুব স্পষ্ট দৃষ্টিভঙ্গি ছিল। তিনি রবীন্দ্রনাথ, রোমেন রোল্যান্ড, টলস্টয়, তারাশঙ্কর, মানিক, সুনীল, বুদ্ধদেব বসু, সৈয়দ শামসুল হক, শামসুর রাহমান এবং হ‍ুমায়ূন আহমেদ এর লেখা পছন্দ করতেন।
সক্রিয় রাজনীতি
শামসুদ্দিন ব্রিটিশ ঔপনিবেশিক শক্তির বিরুদ্ধে সক্রিয় ছিলেন এবং জেলেও ছিলেন। ক্লাস নাইনে পড়ার সময় তিনি জেলা মুসলিম ছাত্রলীগের সহ-সম্পাদক ছিলেন। তার স্নাতক শেষ হয়নি। পরবর্তীকালে, তিনি অত্যন্ত কঠোর কমিউনিস্ট ছিলেন এবং আন্ডারগ্রাউন্ড পার্টির কর্মী ছিলেন। তিনি পাকিস্তান আন্দোলনে যোগ দেন।
সম্পাদক
শামসুদ্দিন প্রথমে দৈনিক ইত্তেফাক পত্রিকায় যোগ দেন। ১৯৬১ সালে ঢাকার দৈনিক সংবাদ পত্রিকায় সহকারী সম্পাদক হিসেবে যোগ দেন। তিনি উদয়ন, যুববার্তা, সোভিয়েত সমিক্ষা, সোভিয়েত রিভিউ ইত্যাদি পত্রিকার সম্পাদক হিসেবে দায়িত্ব পালন করেন।
সোভিয়েত দুতাবাসে কর্মজীবন
তিনি ঢাকায় সোভিয়েত দূতাবাসে কাজ করতেন এবং প্রেস ইনফরমেশন বিভাগের জেনারেল ম্যানেজার ছিলেন। তিনি ২১ বছর পর অবসর নেন।
কাজ
তিনি অনেক ব্যঙ্গ ও দুঃসাহসিক গল্প লিখেছেন। ১৯৬৬ সালে তার প্রথম উপন্যাস 'বনানীর বুকে' প্রকাশিত হয়। কাজী আনোয়ার হোসেন তাকে অনুপ্রাণিত করেন এবং ১৯৮৭ সালে তিনি রহস্য পত্রিকাতে বটমুলের গল্প দিয়ে তার লেখা শুরু করেন। তার প্রথম অনুবাদ 'হোজা নাসিরুদ্দিন'। এছাড়াও তিনি 'পাকিস্তান যখন ভাংলো', 'লেফটেন্যান্ট জেনারেল গুল হাসান খানের' স্মৃতিকথা সহ অনেক অনুবাদ করেছেন।
মানচ্যো স্যুপ
মাঞ্চো স্যুপ সহজ প্রস্তুতি এবং গরম মশলাদার স্বাদের জন্যে ভারতীয় চীনা খাবারের মধ্যে জনপ্রিয় একটি স্যুপ। অনেকগুলো রেস্তোঁরা এবং স্ট্রিট ফুড কার্টে এ খাবার পাওয়া যায়। যদিও স্যুপটির নাম চীনের মাঞ্চুরিয়া থেকে নামকরণ করা হয়েছে তবে এটি অঞ্চলের রান্নায় সাধারণত দেখা যায় না। মাঞ্চো স্যুপের জন্মস্থান মেঘালয়।
এটা ঘন বাদামী রঙের একপ্রকার স্যুপ যেটা বিভিন্ন প্রকার শাকসবজী, বিশেষ একধরনের পেঁয়াজ, এবং ঘন ঝোলোর মুরগীর মাংশ, ময়দার সংমিশ্রনে তৈরী করা হয়। এটা নিরামিষী ও আমিষী দুধরনেরই হতে পারে।
রাস আল খাইমাহ আমিরাত
রাস আল খাইমাহ আমিরাত (আরএকে) (رأس الخيمة; ) সংযুক্ত আরব আমিরাত (ইউএই) গঠনকারী সাতটি আমিরাতের একটি। এই আমিরাতের রাজধানী এবং বেশিরভাগ বাসিন্দার আবাসস্থল হলো রাস আল খাইমাহ শহরটি, কখনও কখনও যেটিকে সংক্ষিপ্তাকারে আরএকে বা আরএকে সিটি হিসাবে উল্লেখ করা হয়। এটি একসময়ের ইসলামিক বাণিজ্য বন্দর জুলফারের সাথে যুক্ত।  রাস আল খাইমাহ শহরটি একটি খাঁড়ি দ্বারা দুটি ভাগে বিভক্ত: পশ্চিমে পুরাতন শহর এবং পূর্বে আল নাখিল।
অবস্থান ও আয়তন
এটি ওমানের নিকটবর্তী একটি উপদ্বীপ, যা ৫৫° ৬ পূর্ব এবং ২৫° ২৬ উত্তর অক্ষাংশে অবস্থিত।
ইতিহাস
রাস আল খাইমাহ নামের অর্থ "তাঁবুর মূলভূমি"; নৌ-চলাচলের সুবিধার্থে সেখানে একটি তাঁবু নির্মিত হওয়ার পরে এই শহরটির এবং এর মূল আমিরাহ'এর এমন নামকরণ করা হয়।
১৯৭২ সালের ১০ ফেব্রুয়ারি আমীর-শাসিত রাস আল খাইমাহ সংযুক্ত আরব আমিরাতে যোগদান করে।
ভাষা ও সংস্কৃতি
এখানকার প্রধান ভাষা আরবী; এছাড়াও ব্যবসাক্ষেত্রে ইংরেজীও ব্যবহৃত হয়।
বনগাঁ কুমুদিনী উচ্চ বালিকা বিদ্যালয়
বনগাঁ কুমুদিনী উচ্চ বালিকা বিদ্যালয় পশ্চিমবঙ্গের বনগাঁয় অবস্থিত একটি শিক্ষাপ্রতিষ্ঠান। বিদ্যালয়টি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ-এর আওতাভুক্ত। এখানে প্রায় তিন হাজার শিক্ষার্থী অধ্যয়ন করে।
ইতিহাস
বনগাঁ কুমুদিনী উচ্চ বালিকা বিদ্যালয় ১৯২১ সালে ঔপনিবেশিক সময়ে প্রতিষ্ঠিত হয়েছিল। বিদ্যাসাগরের মতাদর্শ নিয়ে ললিত মোহন বন্দ্যোপাধ্যায় নারী শিক্ষার প্রচার প্রসারে এটি প্রতিষ্ঠা করেন।
১৯৫২ সালে এই প্রতিষ্ঠানটি তার অগ্রগতি অব্যাহত রাখে এবং এম.ই জুনিয়র হাই স্কুল থেকে মাধ্যমিক বিদ্যালয় হিসেবে উন্নীত হয়। ১৯৭৮ সালে এই প্রতিষ্ঠানটি উচ্চ মাধ্যমিক বিদ্যালয়ে উন্নীত হয়েছে।
বিভিন্ন বয়সের শিক্ষাবিদদের প্রচেষ্টায় এই প্রতিষ্ঠানটি কেবলমাত্র অবকাঠামোগত সুযোগ-সুবিধা নয়, বনগাঁ ও এর আশেপাশের শিক্ষার প্রচারেও প্রসার লাভ করেছে।
বিদ্যালয় ভবন
শিক্ষাপ্রতিষ্ঠানটি শহরের কেন্দ্রস্থলে, বাটারমোড়, যশোর রোড, বনগাঁও, ২৪ পরগনায় অবস্থিত। এখন এটি সাদা রঙের তিনতলা ভবন আছে। বিদ্যালয়টি যশোর রাস্তার ঠিক পাশেই। বিদ্যালয়ের ক্যাম্পাসটি ইউ-আকারের ভবন দ্বারা বেষ্টিত। ডানদিকে অফিস কক্ষ। অফিস কক্ষের পাশেই প্রধান শিক্ষিকার কেবিন রয়েছে। শিক্ষার্থীদের জন্য প্রায় ৩৮টি শ্রেণিকক্ষের ব্যবস্থা আছে। বিদ্যালয়ের মাঠের শেষে শিক্ষার্থী ও শিক্ষকদের জন্য একটি ক্যান্টিন রয়েছে।
অন্যান্য
সারা বছর বিভিন্ন সাংস্কৃতিক প্রোগ্রামের ব্যবস্থা করার জন্য প্রথম তলায় একটি বড় হল রুম রয়েছে। অভিভাবক সভা, বিভিন্ন প্রতিযোগিতাও এখানে হয়। হলরুমটি বিভিন্ন ব্যক্তিদের ছবি সহ চিত্রিত করা হয়েছে - যেমন রবীন্দ্রনাথ ঠাকুর, স্যার সি ভি ভি রমন, কাজী নজরুল ইসলাম, বিবেকানন্দ, মাদার তেরেসা, মেঘনাদ সাহা, প্রফুল্ল সিএইচ। সেন, রাজা রাম মোহন রায়, পণ্ডিত ঈশ্বর চন্দ্র বিদ্যাসাগর।
উইন্ডারমেয়ার হ্রদ (ব্রিটিশ কলাম্বিয়া)
উইন্ডারমেয়ার হ্রদ কলম্বিয়া নদীর প্রবাহপথে অবস্থিত একটি বিস্তৃত হ্রদ। এটি কানাডার ব্রিটিশ কলাম্বিয়া প্রদেশের উইন্ডারমেয়ার গ্রামের পূর্বদিকে অবস্থিত, সুপেয় পানির হ্রদ। ইনভারমেয়ার শহর হ্রদের উত্তর-পশ্চিম কোণে অবস্থিত। ভৌগোলিকভাবে হ্রদটি রকি পর্বতের গিরিখাত অঞ্চলে ইনয়ারমেয়ার সমতল ও ফেয়ারমন্ট হটস্প্রিং বসতির মাঝামাঝি অবস্থিত। সুপেয় জলের উৎস, সেচ, মৎস্য আরোহণ, বন্যপ্রানী বিচরণ ও পর্যটন কেন্দ্র হিসেবে স্থানীয়ভাবে প্রখ্যাত, হ্রদটির উপরিভাগ প্রাকৃতিকভাবে হিমায়িত হলে এটি বরফ স্কেটিং করার পথে পরিণত হয়। গিনেস বিশ্বরেকর্ড অনুযায়ী উইন্ডারমেয়ার হ্রদে প্রাকৃতিকভাবে সৃষ্ট বরফ স্কেটিং করার পথটি বিশ্বের দীর্ঘতম, ২৯.৯৮ কিলোমিটার।
নামকরণ
এই অঞ্চলের পুরনো মানচিত্রে উইন্ডারমেয়ার হ্রদ একসময় 'লোয়ার কলম্বিয়া' হ্রদ নামে পরিচিত ছিল। ১৯০২ সালে গিলবার্ট ম্যালকম স্প্রোট ইংলিশ লেক জেলার উইন্ডারমেয়ারের সাথে সাদৃশ্য দেখে হ্রদটির বর্তমান নামকরণ করেছিলেন।
জলজপ্রাণ
উইন্ডারমায়ার হ্রদ মূলত কয়েক প্রজাতির ট্রাউট মাছ সহ ১৫ প্রজাতির মাছের আবাস ও বিচরণক্ষেত্র। বুল ট্রাউট, রংধনু ট্রাউট, কোকানি, পার্বত্য সাদামাছ, অয়েস্টলোপ, গলাকাটা ট্রাউট, বারবট, বড়মুখ বাস, ছেনিমুখ চাব, বড় চোষক, উত্তুরে স্কাউফিস, কুমড়াবীজ, রেডসাইড শাইনার, সূর্যমাছ এবং লম্বা নাক চোষক মাছ হ্রদের জলের বিভিন্ন স্তরে বাস করে। মাছের প্রজাতিগত বৈচিত্রতা থাকলেও হ্রদে মাছের আবাস গড়ে ওঠার মত পরিবেশ না থাকায় মাছের জনন কম হয়।
পর্যটন
উইন্ডারমেয়ার হ্রদ একটি খুব জনপ্রিয় অবকাশ যাপনের স্থান, বিশেষ করে ক্যালগেরির বাসিন্দাদের জন্য। হ্রদের পূর্বদিকে ক্যালগেরি মাত্র ৩ ঘন্টার গাড়ি চালানো দূরত্বে অবস্থিত। হ্রদের পশ্চিম দিকে পার্সেল পর্বতমালা র সম্মুখভাগ দেখা যায়, পশ্চিম তীরে একটি রেলপথ রয়েছে ফলস্বরূপ, সেখানে আবাসন এবং বিনোদনমূলক উন্নয়ন সম্ভাবনা কম। হ্রদের পূর্ব দিকে হ্রদের তীর এবং রকি পর্বতমালার মধ্যে আরও বিস্তৃত সমতল ভূমি রয়েছে। এখানে বিভিন্ন অবসর কাটানোর কুটির, ক্যাম্পিং গ্রাউন্ড, বিনোদনমূলক সৈকত, গল্ফ কোর্স এবং বিভিন্ন পর্যটন আকর্ষণ সহ যথেষ্ট উন্নয়ন করা হয়েছে। শীতকালে হিমায়িত হ্রদের বরফে গর্ত করে মাছ ধরার জন্য হ্রদটি আশে পাশের জনবসতির লোকদের কাছে আকর্ষণীয় স্থান হিসেবে বিবেচিত।
রন লোভেস
রন লোভেস (১৯৩৯ সালের শেষের দিকে – ১৯ জুলাই ২০১০) একজন মার্কিন ফ্যাশন ডিজাইনার ছিলেন। তিনি তার দাম্পত্য পোশাকের জন্য বিশেষভাবে সুপরিচিত ছিলেন, মিশেল পিকসিওন কালেকশনের জন্য ক্রিস্টোস, আলফ্রেড অ্যাঞ্জেলোর মতো ডিজাইনারদের সাথে দ্য ডায়মন্ড কালেকশনের সাথে এবং পরবর্তী বছরগুলোতে জাস্টিন আলেকজান্ডারের সংগ্রহের সাথে কাজ করেছেন।
মাহফুজুল হাসান ভূঁইয়া
কর্মজীবন
ভূঁইয়া বাংলাদেশ প্রকৌশল ও প্রযুক্তি বিশ্ববিদ্যালয় থেকে স্থাপত্যে স্নাতক ডিগ্রি সম্পন্ন করেন। তিনি জুমা প্রেসের একজন চুক্তিভিত্তিক আলোকচিত্রশিল্পী হিসেবে কাজ করেন এবং অ্যাবসার্ড ফটোস বাংলাদেশ এর সহ-প্রতিষ্ঠাতা। ইমেজ কলিগ সোসাইটি এবং ইউনাইটেড স্টেটস ফটোগ্রাফিক অ্যালায়েন্সের বোর্ড পরিচালকদের একজন।
তার কাজ ন্যাশনাল জিওগ্রাফিক, আর্থ শটস, বিশ্বব্যাংক বাংলাদেশ, বিশ্বব্যাংক ব্লগ, অ্যারিস্টেগুই নিউজ, মেক্সিকো, এবং ফটোবার্স্ট -এ প্রকাশিত হয়েছে।
ফুটবল ক্লাব মারিউপল
ফুটবল ক্লাব মারিউপল (, Футбольний клуб "Маріуполь"; এছাড়াও এফসি মারিউপল অথবা মারিউপল নামে পরিচিত) হচ্ছে মারিউপল ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৬০ সালে প্রতিষ্ঠিত হয়েছে। এফসি মারিউপল তাদের সকল হোম ম্যাচ মারিউপলের ভলদিমির বইকো স্টেডিয়ামে খেলে থাকে; যার ধারণক্ষমতা হচ্ছে ১২,৬৮০। বর্তমানে এই ক্লাবের ম্যানেজারের দায়িত্ব পালন করছেন অস্তাপ মার্কেভিচ এবং সভাপতির দায়িত্ব পালন করছেন তারিক মাহমুদ চৌধুরী। ইউক্রেনীয় মধ্যমাঠের খেলোয়াড় দিমিত্রো মিশনিয়ভ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি মারিউপল এপর্যন্ত ৩টি শিরোপা জয়লাভ করেছে; যার মধ্যে ২টি ইউক্রেনীয় প্রথম লিগ এবং ১টি ইউক্রেনীয় দ্বিতীয় লিগ শিরোপা রয়েছে।
গুয়াতেমালা জাতীয় ফুটবল ফেডারেশন
এই সংস্থাটি গুয়াতেমালার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গুয়াতেমালান জাতীয় ফুটবল লীগ, গুয়াতেমালান নারী জাতীয় ফুটবল লীগ এবং কোপা দে গুয়াতেমালার মতো প্রতিযোগিতার সকল কার্যক্রম পরিচালনা করে। বর্তমানে গুয়াতেমালা জাতীয় ফুটবল ফেডারেশনের সভাপতির দায়িত্ব পালন করছেন হেরার্দো পাইজ এবং সাধারণ সম্পাদকের দায়িত্ব পালন করছেন উইলিয়াম মার্তিনেজ।
তাবু (অভিনেত্রী)
তাবু মাচিস (১৯৯৬), কালাপানি (১৯৯৬), কধল দেসম (১৯৯৬), বিরাসত (১৯৯৭), হু তু তু (১৯৯৯), কান্দুকোন্দাইন কান্দুকোন্দাইন (২০০০), অস্তিত্ব (২০০০), চাঁদনী বার (২০০১), মকবুল (২০০৩), চিনি কম (২০০৭), হায়দার (২০১৪), দৃশ্যম (২০১৫), এবং আন্ধাধুন (২০১৮) চলচ্চিত্রে অভিনয় করে সমাদৃত হন। তিনি কয়েকটি ব্যবসাসফল চলচ্চিত্রে পার্শ্ব ভূমিকায় অভিনয় করেছেন, তন্মধ্যে রয়েছে কুলি নাম্বার ওয়ান (১৯৯১), বিজয়পথ (১৯৯৪), হকীকত (১৯৯৫), নিন্নে পেল্লাদাতা (১৯৯৬), জিৎ (১৯৯৬), সজন চলে সসুরাল (১৯৯৬), বর্ডার (১৯৯৭), চাচী ৪২০ (১৯৯৭), বিবি নাম্বার ওয়ান (১৯৯৯), হাম সাথ-সাথ হ্যাঁয় (১৯৯৯), হেরা ফেরি (২০০০), ফনা (২০০৬), জয় হো (২০১৪) ও গোলমাল অ্যাগেইন (২০১৭)। আন্তর্জাতিক অঙ্গনে তার কাজের মধ্যে রয়েছে নাট্যধর্মী দ্য নেমসেক (২০০৭) চলচ্চিত্রে মিরা নায়ার এবং অ্যাং লি'র ব্যবসাসফল রোমাঞ্চকর চলচ্চিত্র লাইফ অব পাই (২০১২)।
প্রারম্ভিক জীবন
তাবু ১৯৭১ সালের ৭ই নভেম্বর তেলেঙ্গানা অঙ্গরাজ্যের হায়দ্রাবাদের এক মুসলমান পরিবারে জন্মগ্রহণ করেন। তার পিতা জামাল হাশমী ও মাতা রিজওয়ানা। তার জন্মের কিছুদিন পরেই তার বাবা ও মাতার মধ্যে বিবাহ বিচ্ছেদ হয়। তার মাতা একজন স্কুল শিক্ষক ছিলেন। তার মাতামহ মোহাম্মদ আহসান গণিত বিভাগের অধ্যাপক এবং তার মাতামহী ইংরেজি সাহিত্যের অধ্যাপক ছিলেন। তাবু হায়দ্রাবাদের সেন্ট আনস হাই স্কুলে পড়াশোনা করেন। ১৯৮৩ সালে তাবু মুম্বাই আসেন এবং সেখানে দুই বছরের জন্য সেন্ট জেভিয়ার্স কলেজে পড়াশোনা করেন।
তিনি শাবানা আজমি, তানবী আজমী ও বাবা আজমী'র ভাইঝি এবং অভিনেত্রী ফারাহ নাজের ছোট বোন। তিনি উর্দু, তেলুগু, হিন্দি ও ইংরেজি ভাষায় কথা বলতে পারেন।
চলচ্চিত্রে আগমন: ১৯৮২-১৯৯৫
তাবাসসুম "তাবু" হাশমী ১৯৮২ সালে বাজার ছবিতে একটি ছোট চরিত্রে অভিনয় করেন এবং পরবর্তীতে চৌদ্দ বছর বয়সে হাম নওজয়ান (১৯৮৫) ছবিতে অভিনয় করেন। উক্ত ছবিতে তিনি দেব আনন্দের কন্যার চরিত্রে অভিনয় করেন। অভিনেত্রী হিসেবে তার প্রথম চলচ্চিত্র ছিল ভেঙ্কটেশের সঙ্গে তেলুগু ভাষায় কুলি নম্বর ওয়ান। ১৯৮৭ সালের ডিসেম্বরে বনি কাপুর দুটি বড় চলচ্চিত্র নির্মাণ করেন, সেগুলো হল রূপ কী রানী চোরোঁ কা রাজা ও প্রেম। প্রেম ছবিতে তাবু সঞ্জয় কাপুরের বিপরীতে অভিনয়ের জন্য চুক্তিবদ্ধ হন। চলচ্চিত্রটি নির্মাণ করতে আট বছর সময় লাগে এবং কিন্তু ছবিটি ব্যবসায়িকভাবে ব্যর্থ হয়।
মুখ্য অভিনেত্রী হিসেবে তাবুর প্রথম হিন্দি চলচ্চিত্র ছিল পেহলা পেহলা প্যায়ার (১৯৯৪), যা তেমন সাড়া পায়নি। তিনি অজয় দেবগনের বিপরীতে বিজয়পথ (১৯৯৪) চলচ্চিত্রে অভিনয় করে প্রথম খ্যাতি অর্জন করেন এবং এই কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন। এরপর তার বেশকয়টি চলচ্চিত্র বক্স অফিসে ব্যর্থ হয়। যদিও এই সময়ে তিনি ব্যবসাসফল হকীকত (১৯৯৫) চলচ্চিত্রে অভিনয় করেন।
সাফল্য ও পুরস্কারপ্রাপ্তি: ১৯৯৬-২০০০
১৯৯৭ সালে মুক্তিপ্রাপ্ত তাবুর প্রথম চলচ্চিত্র হল জে. পি. দত্ত পরিচালিত বর্ডার। এটি ১৯৭১ সালে পাক-ভারত যুদ্ধের লঙ্গেওয়ালা যুদ্ধের সত্য ঘটনা নিয়ে নির্মিত। ছবিতে তিনি সানি দেওলের চরিত্রের স্ত্রীর ভূমিকায় একটি ছোট চরিত্রে অভিনয় করেন। ছবিটি ১৯৯৭ সালের অন্যতম ব্যবসাসফল চলচ্চিত্র ছিল। এই বছর তিনি সমাদৃত বিরাসত চলচ্চিত্রে অভিনয় করেন। ছবিটি বক্স অফিসে সফল হয় এবং তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার অর্জন করেন ও শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। একই বছর তিনি মণি রত্নমের তামিল ভাষার রাজনৈতিক নাট্যধর্মী ইরুভার চলচ্চিত্রে মোহনলাল, ঐশ্বর্যা রাই, প্রকাশ রাজ ও গৌতমীর সাথে অভিনয় করেন।
১৯৯৮ সালে তিনি তামিল ভাষার থায়িঁ মানিকোদি, তেলুগু ভাষার আলবিদা মা আলবিদে ও হিন্দি ভাষার ২০০১: দো হাজার এক ছবিতে অভিনয় করেন। ১৯৯৯ সালে তিনি একাধিক অভিনয়শিল্পী-সমৃদ্ধ বিবি নাম্বার ওয়ান ও হাম সাথ-সাথ হ্যাঁয় ছবিতে অভিনয় করেন। এই দুটি ছবি যথাক্রমে সেই বছরের প্রথম ও দ্বিতীয় শীর্ষ ব্যবসাসফল চলচ্চিত্র। একই বছর তিনি হু তু তু ছবিতে অভিনয় করে শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার অর্জন করেন ও শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।